HIRDETMÉNY

**A Budapest Főváros II. Kerületi Önkormányzat**

az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről alkotott, többször módosított 34/2004.(X.13.) önkormányzati rendelet 6. § (2) és 17. § (3) bekezdése alapján, mint kiíró

***nyilvános, kétfordulós versenytárgyalást hirdet***

a Budapest Főváros II. Kerületi Önkormányzat tulajdonát képező 11409 helyrajzi számon felvett, természetben Budapest II. kerület, Hűvösvölgyi út 161. (Nyéki út 17.) szám alatt található, 4214 m2 alapterületű, az ingatlan-nyilvántartás szerint „kivett egyéb épület, udvar” megnevezésű ingatlan tulajdonjogának értékesítésére, pályázati eljárás keretében.

A pályázati eljárás további feltételeit tartalmazó Pályázati Dokumentáció 2018. augusztus 22. napján 12.00 óráig vásárolható meg a Budapest II. kerületi Polgármesteri Hivatalban (1024 Budapest II. kerület, Mechwart liget 1., III. emelet 308.) bruttó 63.500.- Ft (50.000 Ft + ÁFA) egyszeri vissza nem térítendő összeg ellenében, amely a kiírónál a 2018. augusztus 22. napján 10.00 óráig átvehető csekken fizetendő be.

Érvényes pályázatot csak az nyújthat be, aki a Pályázati Dokumentációt megvásárolta.

A pályázati ajánlat leadásának határideje 2018. szeptember 3. nap 10.00 óra.

A pályázattal kapcsolatos kérdésekre a Vagyonhasznosítási és Ingatlan-nyilvántartási Osztály munkatársai ügyfélfogadási időben személyesen (Budapest II. kerületi Polgármesteri Hivatal, 1024 Budapest, II. kerület Mechwart liget 1., III. emelet 308.) vagy telefonon, a 061-346-5559-es telefonszámon válaszolnak.

Budapest, 2018. június .….

 **Dr. Láng Zsolt****dr. Szalai Tibor**

 polgármester jegyző